Държавен вестник, бр. 76, 2021 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  76
Глава 6.7 - Проектиране, конструкция, проверка и изпитване на преносими цистерни и многоелементни газови контейнери 
 
673 
 
6.7.2.5 Сервизно оборудване 
 
6.7.2.5.1 
 Сервизното оборудване се разполага така, че да бъде защитено срещу риск от изтръгване или 
повреждане по време на работа и превоз. Когато връзката между рамката и корпуса позволява 
относително движение между монтажните възли, оборудването трябва да бъде закрепено така, че да 
позволява такова движение без риск от повреда на работните части.  Външните изпускателни фитинги 
(тръбни гнезда, затварящи устройства), вътрешният спирателен клапан и неговото гнездо трябва да бъдат 
защитени срещу опасността от изтръгване от външни сили (например чрез вертикални прегради). 
Устройствата за пълнене и изпразване (включително фланци или пробки с резба) и предпазните капачки 
трябва да може да бъдат защитени срещу всякакво неволно отваряне. 
6.7.2.5.1.1 
По отношение на офшорните цистерни-контейнери, когато става въпрос за разполагането на сервизно 
оборудване и конструкцията и якостта на защитата на такова оборудване, се взема предвид повишената 
опасност от повреда при удар при работата с такива цистерни в открито море. 
6.7.2.5.2 
Всички отвори в корпуса, предназначени за пълнене или изпразване на преносимата цистерна, се 
оборудват с ръчно задействан спирателен клапан, разположен възможно най-близо до корпуса.  Другите 
отвори, с изключение на отворите, водещи до вентилационни или устройства за понижаване на 
налягането, се оборудват или със спирателен клапан, или с друго подходящо средство за затваряне, 
разположено възможно най-близо до корпуса. 
6.7.2.5.3 
Всички преносими цистерни се оборудват с люк или други отвори за проверка с подходящ размер, които 
позволяват вътрешна проверка и адекватен достъп за поддръжка и ремонт на вътрешността. Преносимите 
цистерни с отделения трябва да имат люк или други отвори за проверка на всяко отделение. 
6.7.2.5.4 
Доколкото е разумно осъществимо, външните фитинги се групират заедно. При изолираните преносими 
цистерни горните фитинги трябва да бъдат заобиколени от резервоар за събиране на разливи с подходящ 
дренаж. 
6.7.2.5.5 
Всяка връзка към преносима цистерна трябва да бъде ясно обозначена, за да показва нейната функция. 
6.7.2.5.6 
Всеки спирателен клапан или друго средство за затваряне се проектира и конструира при номинално 
налягане не по-малко от максимално допустимото работно налягане на корпуса, като се вземат предвид 
температурите, очаквани по време на превоза. Всички спирателни клапани с винтови шпиндели трябва да 
се затварят с движение по часовниковата стрелка на ръчното колело. За другите спирателни клапани ясно 
се указват положението (отворено и затворено) и посоката на затваряне.  Всички спирателни клапани 
трябва да бъдат проектирани така, че да предотвратяват неволно отваряне. 
6.7.2.5.7 
 
Не се допускат движещи се части, като например капаци, компоненти на приспособления за затваряне и 
т.н., от незащитена, податлива на корозия стомана, когато те могат да влязат в контакт чрез триене или 
удар с алуминиеви преносими цистерни, предназначени за превоз на вещества, отговарящи на критериите 
за точка на възпламеняване от клас 3, включително вещества с повишена температура, транспортирани 
над точката на възпламеняване. 
6.7.2.5.8 
 
Тръбите се проектират, конструират и инсталират така, че да се избегне рискът от повреда, дължаща се 
на топлинно разширение и свиване, механичен удар и вибрации. Всички тръби трябва да са изработени от 
подходящ метален материал. Когато е възможно, се използват заварени тръбни съединения. 
6.7.2.5.9 
Съединенията в медните тръби трябва да бъдат запоени или да имат също толкова здрава метална 
спойка. Точката на топене на материалите за запояване с твърд припой не трябва да бъде по-ниска от 
525°C. Съединенията не трябва да намаляват якостта на тръбата, както може да се случи при рязане на 
резби. 
6.7.2.5.10 
Налягането на разрушаване на всички фитинги на тръбопроводите и тръбите трябва да бъде не по-ниско 
от най-високото от четири пъти максимално допустимото работно налягане на корпуса или четири пъти 
налягането, на което той може да бъде подложен при експлоатация с помощта на помпа или друго 
устройство (с изключение на устройствата за понижаване на налягането). 
6.7.2.5.11 
При изработването на клапаните и принадлежностите се използват дуктилни метали. 
6.7.2.5.12 
Нагряващата система трябва да бъде проектирана или контролирана така, че дадено вещество да не 
може да достигне температура, при която налягането в цистерната надвишава максимално допустимото 
работно налягане или причинява други опасности (напр. опасно термично разлагане). 
 
6.7.2.5.13 
Нагряващата система трябва да бъде проектирана или контролирана така, че да не се подава мощност на 
вътрешните нагревателни елементи, освен ако те не са напълно потопени.  Температурата на 
повърхността на нагревателните елементи на вътрешното отоплително оборудване или температурата на 
корпуса на външното отоплително оборудване не трябва в никакъв случай да надвишава 80% от 
температурата на самозапалване (в °C ) на превозваните вещества. 
6.7.2.5.14 
Ако в цистерната е монтирана електрическа нагряваща система, тя трябва да е оборудвана с 
дефектнотокова защита с ток на освобождаване, по-малък от 100 mA. 
 
6.7.2.5.15 
   Електрическите комутационни шкафове, монтирани към цистерните, не трябва да имат пряка връзка с 
вътрешността на цистерната и трябва да осигуряват защита, най-малкото еквивалентна на IP 56 съгласно 
IEC 144 или IEC 529. 
6.7.2.6 Долни отвори 
 
6.7.2.6.1 
 
 Някои вещества не се превозват в преносими цистерни с долни отвори. Когато според приложимата 
инструкция за преносими цистерни, посочена в списъка на опасните товари и описана в 4.2.5.2.6, долните 
отвори са забранени, не трябва да има отвори под нивото на течността в корпуса, когато той е напълнен 
до максимално допустимата граница на напълване. Когато даден отвор се затваря, това се извършва чрез 
вътрешно и външно заваряване на плоча към корпуса. 
Глава 6.7 - Проектиране, конструкция, проверка и изпитване на преносими цистерни и многоелементни газови контейнери 
674 
6.7.2.6.2 
Долните 
изпускателни 
отвори 
на 
преносимите 
цистерни, 
превозващи 
определени 
твърди, 
кристализиращи или силно вискозни вещества, се оборудват с не по-малко от две серийно монтирани и 
взаимно независими изключващи устройства. Конструкцията на оборудването трябва да отговаря на 
изискванията на компетентния орган или на упълномощения от него орган и да включва: 
.1  външен спирателен клапан, монтиран възможно най-близо до корпуса и проектиран така, че да 
предотвратява неволно отваряне при удар или друго непреднамерено действие; и 
.2 херметична за течности запушалка в края на изпускателната тръба, която може да бъде фланец с 
болтове или винтова капачка. 
6.7.2.6.3 
Всеки долен изпускателен отвор, с изключение на предвиденото в 6.7.2.6.2, се оборудва с три серийно 
монтирани и взаимно независими изключвателни устройства. Конструкцията на оборудването трябва 
да отговаря на изискванията на компетентния орган или на упълномощения от него орган и да включва: 
.1  самозатварящ се вътрешен спирателен клапан, който е спирателен клапан в корпуса или в 
заварен фланец или в придружаващия го фланец, така че: 
.1  устройствата за управление на работата на клапана са проектирани така, че да 
предотвратяват неволно отваряне при удар или друго непреднамерено действие; 
.2 
клапанът може да се задейства отгоре или отдолу; 
.3 
ако е възможно, настройката на клапана (отворен или затворен) може да бъде проверена от 
нивото на земята; 
.4 
с изключение на преносимите цистерни с вместимост не повече от 1000 L, клапанът може да 
се затваря от достъпно място на преносимата цистерна, което е отдалечено от самия клапан; 
и 
.5 
клапанът продължава да бъде ефективен в случай на повреда на външното устройство за 
управление на работата на клапана; 
.2 външен спирателен клапан, монтиран възможно най-близо до корпуса; и 
.3 херметична за течности запушалка в края на изпускателната тръба, която може да бъде фланец с 
болтове или винтова капачка. 
6.7.2.6.4 
 
При корпус с облицовка вътрешният спирателен клапан, предвиден в 6.7.2.6.3.1, може да бъде 
заменен с допълнителен външен спирателен клапан. Производителят изпълнява разпоредбите на 
компетентния орган или на упълномощен от него орган. 
 
6.7.2.7 Предпазни устройства за освобождаване 
6.7.2.7.1 
 
 Всички преносими цистерни се оборудват с най-малко едно устройство за понижаване на 
налягането. Всички устройства за освобождаване се проектират, конструират и маркират по начин, 
удовлетворяващ компетентния орган или упълномощен от него орган. 
6.7.2.8 Устройства за понижаване на налягането 
6.7.2.8.1 
 
 Всяка преносима цистерна с вместимост не по-малка от 1900 L и всяко независимо отделение на 
преносима цистерна със сходен капацитет трябва да бъдат снабдени с едно или повече устройства за 
понижаване на налягането от пружинен тип и в допълнение могат да имат чуплив диск или стопяем 
елемент успоредно с пружинните устройства, освен когато това е забранено с позоваване на 6.7.2.8.3 в 
приложимата инструкция за преносими цистерни в 4.2.5.2.6. Устройствата за понижаване на 
налягането трябва да имат достатъчен капацитет, за да предотвратят скъсване на корпуса поради 
свръхналягане или вакуум, дължащи се на пълнене, изпразване или нагряване на съдържанието. 
6.7.2.8.2 
 
Устройствата за понижаване на налягането трябва да бъдат проектирани така, че да предотвратяват 
навлизането на чужди вещества, изтичането на течност и развиването на опасно свръхналягане. 
6.7.2.8.3 
 
Когато това се изисква за определени вещества от приложимата инструкция за преносими цистерни, 
посочена в списъка на опасните товари и описана в 4.2.5.2.6, преносимите цистерни трябва да имат 
устройство за понижаване на налягането, одобрено от компетентния орган.  Ако преносима цистерна в 
експлоатация не е оборудвана с одобрено устройство за освобождаване, изработено от материали, 
съвместими с натоварването, устройството за освобождаване се състои от чуплив диск, поставен 
преди пружинното устройство за понижаване на налягането. Когато чуплив диск се поставя 
последователно с необходимото устройство за понижаване на налягането, пространството между 
чупливия диск и устройството за понижаване на налягането трябва да бъде снабдено с манометър или 
подходящ индикатор със сигнална лампа за откриване на скъсване, прищипване на диска или 
изтичане, което може да доведе до неизправност на системата за понижаване на налягането. 
Чупливият диск трябва да се разруши при номинално налягане от 
10% над налягането от началото до края на устройството за освобождаване. 
6.7.2.8.4 
 
Всяка преносима цистерна с вместимост по-малка от 1900 L се оборудва с устройство за 
понижаване на налягането, което може да бъде чуплив диск, когато този диск отговаря на изискванията 
на 6.7.2.11.1. Когато не се използва пружинно устройство за понижаване на налягането, чупливият диск 
се разрушава при номинално налягане, равно на изпитвателното налягане. Освен това могат да се 
използват и стопяеми елементи, съответстващи на 6.7.2.10.1. 
6.7.2.8.5 
 
Когато корпусът е оборудван за освобождаване на налягането, всмукателният тръбопровод трябва 
да е снабден с подходящо устройство за понижаване на налягането, настроено да работи при 
налягане, не по-високо от максимално допустимото работно налягане на корпуса, и спирателният 
клапан трябва да е монтиран възможно най-близо до корпуса.